UEFA

Η Ένωση Ευρωπαϊκών Ποδοσφαιρικών Ομοσπονδιών (αγγλικά: Union of European Football Associations - UEFA, γαλλικά: Union des associations européennes de football, ορθή αγγλική προφορά αρχικών: ΓιουΕϊΦΑ, προφέρεται: [juːˈeɪfə], μεταγραφή: ΟΥΕΦΑ) είναι η μεγαλύτερη ποδοσφαιρική ομοσπονδία στην Ευρώπη, υπεύθυνη για τη διεξαγωγή διοργανώσεων σε ευρωπαϊκό επίπεδο. Η UEFA ιδρύθηκε στις 15 Ιουνίου του 1954 στη Βασιλεία της Ελβετίας, μετά από διαβούλευση μεταξύ ιταλικών, γαλλικών και βελγικών συλλόγων. Αρχικά, η ευρωπαϊκή ποδοσφαιρική ένωση αποτελούνταν από 25 μέλη που αριθμός τους διπλασιάστηκε από τις αρχές της δεκαετίας του 1990. Τα μέλη της UEFA συμπίπτουν, ως επί το πλείστον, με αναγνωρισμένα κυρίαρχα κράτη στην Ευρώπη, αν και υπάρχουν κάποιες εξαιρέσεις. Μερικές μικρές χώρες, (π.χ. η Πόλη του Βατικανού) δεν είναι μέλη του. Ορισμένα μέλη της UEFA δεν είναι κυρίαρχα κράτη, αλλά αποτελούν μέρος ενός μεγαλύτερου αναγνωρισμένου κυρίαρχου κράτους, στο πλαίσιο του διεθνούς δικαίου. Τα παραδείγματα περιλαμβάνουν την Αγγλία και τη Σκωτία, (μέρος του Ηνωμένου Βασιλείου) ή τις νήσους Φερόες, (τμήμα της Δανίας), ωστόσο στο πλαίσιο κυβερνητικών λειτουργιών που αφορούν τον αθλητισμό, τείνουν να πραγματοποιούνται στο έδαφος του εκάστοτε μέλος της UEFA. Ορισμένα μέλη της UEFA είναι διηπειρωτικές χώρες, (π.χ. η Τουρκία και η Ρωσία). Πολλές ασιατικές χώρες έχουν επίσης εισέλθει στην Ένωση Ευρωπαϊκών Ποδοσφαιρικών Ομοσπονδιών (UEFA), ιδιαίτερα το Ισραήλ και το Καζακστάν, που ήταν μέλη της AFC. Επιπλέον, ορισμένες ομοσπονδίες μέλη της UEFA επιτρέπουν σε ομάδες που εδρεύουν εκτός της επικράτειάς τους, να λάβουν μέρος σε τους εγχώριες διοργανώσεις. Η Μονακό, για παράδειγμα, παίρνει μέρος στο γαλλικό πρωτάθλημα (αν και το Μονακό αποτελεί ξεχωριστή οντότητα), οι ουαλικές ομάδες Κάρντιφ και Σουόνσι συμμετέχουν σε αγγλικά πρωταθλήματα, η Μπέργουικ Ρέιντζερς ΦΚ, που βρίσκεται στην Αγγλία, αγωνίζεται στη Scottish Professional Football League και η Ντέρρι Σίτι που βρίσκεται στη Βόρεια Ιρλανδία, αγωνίζεται στα πρωταθλήματα της Δημοκρατίας της Ιρλανδίας. Μέχρι το 1959 τα κεντρικά της γραφεία βρίσκονταν στο Παρίσι, και αργότερα στη Βέρνη. Από το 1995, η έδρα της UEFA μεταφέρθηκε στη Νιόν της Ελβετίας. Ο Ανρί Ντελονέ (Henri Delaunay) ήταν ο πρώτος γενικός γραμματέας και ο Έμπε Σβαρτς (Ebbe Schwartz) ο πρώτος πρόεδρος.

 Ο πρόεδρος της UEFA εκλέγεται από τους προέδρους των ομοσπονδιών που την απαρτίζουν. Ο πρόεδρος της UEFA είναι αυτόματα αντιπρόεδρος της FIFA. Ο σημερινός πρόεδρος, πρώην Γάλλος ποδοσφαιριστής, Μισέλ Πλατινί, εξελέγη στις 26 Ιανουαρίου 2007 με 23 ψήφους υπέρ έναντι 27 (και δύο άκυρες ψήφους). Ο προκάτοχός του Λέναρτ Γιόχανσον, ο οποίος υπηρέτησε ως πρόεδρος για 17 χρόνια, έγινε «Επίτιμος Πρόεδρος». Το 2010, ο Πλατινί είναι υποψήφια να διαδεχθεί τον εαυτό του και επανεκλέγεται ομόφωνα «δια βοής». Κατάλογος με τους προέδρους της UEFA Στις 26 Ιανουαρίου 2007 εξελέγη πρόεδρος της UEFA ο Γάλλος θρύλος του ποδοσφαίρου, Μισέλ Πλατινί, με 27 ψήφους, έναντι 24 για τον προκάτοχό του, Λέναρτ Γιόχανσον. Η Εκτελεστική Επιτροπή είναι ελεγκτικό όργανο της UEFA. Αποτελείται από δεκαέξι μέλη, συμπεριλαμβανομένου ενός προέδρου και πέντε αντιπροέδρων. Εκλέγονται κατά το ήμισυ ανά διετία. Η θητεία ενός μέλους είναι τετραετής. Τέσσερις αντιπρόεδροι και ο ταμίας εκλέγονται από τα μέλη του. Τον Μάρτιο του 2009, η Εκτελεστική Επιτροπή αποτελείτο από τον Πρόεδρο Μισέλ Πλατινί, και τους αντιπροέδρους Σενές Ερζίκ, πρώην πρόεδρο της Τουρκικής Ομοσπονδίας, Τζέφρι Τόμσον, πρώην πρόεδρο της Ποδοσφαιρικής Ομοσπονδίας της Αγγλίας, Άνχελ Μαρία Βιγιάρ Λόνα, πρώην Ισπανό ποδοσφαιριστή, Μάριο Λευκαρίτη, Κύπριο και Γιόζεφ Μιφσούντ από τη Μάλτα. Ανάμεσα στα άλλα δέκα μέλη, στη συνέχεια, περιλαμβάνονται ο πρώην ποδοσφαιριστής της Ρουμανίας Μιρτσέα Σάντου και ο πρόεδρος της Γερμανικής Ομοσπονδίας Τέο Σβάντσιγκερ. Σημειώσεις Μέλη της UEFA που δεν αποτελούν κυρίαρχα κράτη (εκτός του Μονακό), αλλά μπορούν να λάβουν μέρος σε διοργανώσεις της: Η Αγγλία, η Βόρεια Ιρλανδία, η Ουαλία και η Σκωτία, τόσο στη UEFA, όσο και στη FIFA, έχουν ανέκαθεν, η καθεμία ξεχωριστές εθνικές ομάδες, αλλά στην πραγματικότητα δεν είναι κυρίαρχες χώρες, και απαρτίζουν το Ηνωμένο Βασίλειο. Επίσης τα Εξαρτώμενα από το Στέμμα εδάφη (η Νήσος του Μαν, το Γκέρνσει και το Τζέρσει), αποτελούν μέρος της Εθνικής ομάδας της Αγγλίας. Παρά το γεγονός, ότι το Μονακό, είναι κυρίαρχο κράτος, αλλά και λόγω του μικρού μεγέθους του και πληθυσμού του, στην UEFA αποτελεί μέρος της Εθνικής ομάδας της Γαλλίας. Το Γιβραλτάρ (υπερπόντιο έδαφος του Ηνωμένου Βασιλείου), οι Νήσοι Φερόες (αυτόνομη κοινοβουλευτική δημοκρατία, η οποία ανήκει στο Βασίλειο της Δανίας) και το Κοσσυφοπέδιο (αμφισβητούμενη περιοχή και μερικώς αναγνωρισμένο κράτος στα Βαλκάνια. Ανακήρυξε την ανεξαρτησία του από τη Σερβία τον Φεβρουάριο του 2008, με το όνομα Δημοκρατία του Κοσόβου), είναι μέλη και της UEFA και της FIFA, τα οποία ωστόσο «παραβιάζουν κατάφωρα το καταστατικό της FIFA» διότι δεν πληρούν τις προϋποθέσεις για ένταξη, λόγω της πολιτικής τους κατάστασης, με τη FIFA να τους δίνει «χατιρικά» το δικαίωμα να μετέχει σε οποιουσδήποτε φιλικούς αγώνες, καθώς κρίθηκε ότι δεν συνάδει με το άρθρο 10 του καταστατικού της FIFA, το οποίο όριζε ότι μόνο «ένα ανεξάρτητο κράτος αναγνωρισμένο από τη διεθνή κοινότητα» μπορεί να προσχωρήσει στη FIFA.Μέλη της UEFA που επιτρέπουν σε ομάδες που εδρεύουν εκτός της επικράτειάς τους να λάβουν μέρος σε τους εγχώριες διοργανώσεις: Στην Εθνική ομάδα της Ελβετίας, συμμετέχουν επίσης οι ομάδες από τη Γερμανική κωμόπολη Μπύσινγκεν και από την Ιταλική κωμόπολη Καμπιόνε ντ'Ιτάλια, επειδή οι συγκεκριμένες πόλεις βρίσκονται εντός ελβετικού εδάφους, και αποτελούν αποσπασμένα εδάφη, τόσο της Γερμανίας, όσο και της Ιταλίας. Στην Εθνική ομάδα της Κύπρου, συμμετέχουν κανονικά και οι ομάδες των Περιοχών, που ελέγχονται από την Κυπριακή Δημοκρατία (Επαρχίες Πάφου, Λεμεσού, Λάρνακας, μεγάλο μέρος της Επαρχίας Λευκωσίας και τμήμα της Επαρχίας Αμμοχώστου), και οι ομάδες, των Κατεχόμενων περιοχών, που εγκατέλειψαν την έδρα τους (Επαρχία Κερύνειας, μέρος της Επαρχίας Λευκωσίας και το μεγαλύτερο μέρος της Επαρχίας Αμμοχώστου), και μετεγκαταστάθηκαν στις Ελεύθερες περιοχές, αλλά δεν εδρεύουν στην περιοχή τους, από το 1974, λόγω της Τουρκικής εισβολής στην Κύπρο.Μέλη της UEFA που αποβλήθηκαν, για ορισμένα χρόνια ή και επ' αόριστον, λόγω της Εισβολής της Ρωσίας στην Ουκρανία: Η Εθνική ομάδα της Ουκρανίας, αντιπετωπίζει μεγάλα προβλήματα σχετικά με τις ομάδες που εδρεύουν στην περιοχή του Ντονμπάς και την Κριμαία, οι οποίες περιοχές ελέγχονται από τη Ρωσία. Η Ουκρανία πλέον ως χώρα, αδυνατεί οικονομικά να διοργανώσει εντός της Επικράτειας της, οποιαδήποτε διοργάνωση, για λόγους ασφαλείας, ενώ όλα τα κτήρια και οι κατασκευές της, έχουν καταστραφεί ανεπανόρθωτα από την εισβολή. Ωστόσο η χώρα συμμετάσχει κανονικά σε όλες τις διοργανώσεις FIFA και η UEFA, έχοντας όλες οι χώρες διεθνώς τη συμπαράσταση και την αλληλεγγύη τους, προς την Ουκρανία. Η Εθνική ομάδα της Λευκορωσίας, αποκλείστηκε για ορισμένα χρόνια, από διοργανώσεις και της FIFA και της UEFA, λόγω πολιτικών αναταραχών, αιματηρών διαδηλώσεων, λογοκρισίας και έλλειψης έκφρασης και γνώμης και της δικτατορίας του Αλεξαντερ Λουκασένκο, αλλά και έλλειψης δημοκρατίας καθώς και συνεργασίας της Κυβέρνησης της με τη Ρωσία. Η Εθνική ομάδα της Ρωσίας, αποκλείστηκε επ' αόριστον, επειδή εισέβαλλε στρατιωτικά δια της βίας στην Ουκρανία. Ως εκ τούτου και η FIFA και η UEFA, εξοργίστηκαν με τη βάρβαρη και βίαιη πολιτική στάση της χώρας, και αποφάσισαν ομόφωνα να αποβάλλουν από μέλος τους τη Ρωσική Ομοσπονδία, ως απάντηση για τη Ρωσική Εισβολή στην Ουκρανία. Έκτοτε η Ρωσία, ως τιμωρημένη χώρα, δεν έχει το δικαίωμα, να συμμετάσχει σε καμία από διοργανώσεις και αναμετρήσεις της FIFA της UEFA, ενώ η απουσία της Ρωσίας, μπορεί να κοστίζει σε κάποιο πρωτάθλημα ακριβότερα σε άλλα κράτη της Ευρώπης, λόγω της μεγάλης έκτασης της. Μέλη της UEFA, τα οποία σήμερα αποτελούν μέρος της Γερμανικής Επικράτειας: Ποδοσφαιρική Ένωση Σάαρλαντ (1954–1956). Το 1956 το Προτεκτοράτο του Σάαρλαντ, έπαψε να υφίσταται, και ενώθηκε με τη Ομοσπονδιακή Δημοκρατία της Γερμανίας (η οποία ήταν τότε η Δυτική Γερμανία) και έγινε το σημερινό Γερμανικό Κρατίδιο του Σάαρλαντ, και έκτοτε αποτελεί μέρος της Γερμανικής Ποδοσφαιρικής Ομοσπονδίας. Ποδοσφαιρική Ομοσπονδία Ανατολικής Γερμανίας (1954–1990). Το 1990 η Λαοκρατική Δημοκρατία της Γερμανίας (Ανατολική Γερμανία) και η Ομοσπονδιακή Δημοκρατία της Γερμανίας (Δυτική Γερμανία) ενώθηκαν και δημιούργησαν τη σημερινή ενιαία Γερμανία, με την Λαοκρατική Δημοκρατία της Γερμανίας να απορροφάται από την Ομοσπονδιακή Δημοκρατία της Γερμανίας, μετά την διάλυση του τείχους του Βερολίνου, και η Γερμανική Ποδοσφαιρική Ένωση συγχωνεύτηκε με τη Γερμανική Ποδοσφαιρική Ομοσπονδία, ενώ σταδιακά μέχρι και το 1998 τα γραφεία της από την Βόννη, πρώην πρωτεύουσα της Δυτικής Γερμανίας, μεταφέρθηκαν στο Βερολίνο.Η περίπτωση της άλλοτε Σοβιετικής Ένωσης: Ομοσπονδία Ποδοσφαίρου ΕΣΣΔ (1954–1991). Το 1992 η ΕΣΣΔ διαλύθηκε σε 15 κράτη (10 στην Ευρώπη και 5 στην Ασία) με τη Ρωσική Ποδοσφαιρική Ένωση να θεωρείται σαν η άμεση διάδοχος της Ομοσπονδίας Ποδοσφαίρου ΕΣΣΔ. Την άνοιξη και το καλοκαίρι του 1992 εκπροσωπήθηκε από ομάδες της Κοινοπολιτείας Ανεξάρτητων Κρατών.Μέλη της UEFA, τα οποία σήμερα αποτελούν Κυρίαρχα κράτη, τα οποία στο παρελθόν, αποτελούσαν τη Γιουγκοσλαβία: Ποδοσφαιρική Ένωση Γιουγκοσλαβίας (1954–1992). Το 1992 η Γιουγκοσλαβία διαλύθηκε και δημιουργήθηκαν επτά ανεξάρτητα κράτη. Η Σλοβενία, η Κροατία, η Βοσνία και Ερζεγοβίνη και η Βόρεια Μακεδονία (αρχικά με την ονομασία ΠΓΔΜ, έως και το 2018), δημιούργησαν η καθεμία τις δικές τους Εθνικές Ποδοσφαιρικές Ενώσεις. Παρέμειναν μόνο η Σερβία και Μαυροβούνιο σαν μέλη της Ομοσπονδιακής Δημοκρατία της Γιουγκοσλαβίας (που στη συνέχεια μετονομάστηκε σε Ένωση Κρατών Σερβίας και Μαυροβουνίου το 2003). Η Ποδοσφαιρική Ένωση Σερβίας και Μαυροβουνίου θεωρείται ως ο άμεσος διάδοχος της Ποδοσφαιρικής Ένωσης Γιουγκοσλαβίας. Ποδοσφαιρική Ένωση Σερβίας και Μαυροβουνίου (1992–2006). Το 2006 η ένωση κρατών διαλύθηκε με την Ποδοσφαιρική Ένωση Σερβίας να αποτελεί διάδοχο της Ποδοσφαιρικής Ένωσης Σερβίας και Μαυροβουνίου. Το Μαυροβούνιο έγινε ανεξάρτητο κράτος το 2006 και δημιούργησε την δική τους Εθνική Ποδοσφαιρική Ένωση. Συμμετείχε σαν Ομοσπονδιακή Δημοκρατία της Γιουγκοσλαβίας έως το 2003 όταν η χώρα άλλαξε το όνομα της σε Ομοσπονδιακή Κρατική Ένωση της Σερβίας και Μαυροβουνίου. Το 2016, αποσπάστηκε από την Ποδοσφαιρική Ένωση Σερβίας, και το Κοσσυφοπέδιο, και δημιούργησε και αυτό δική του Εθνική Ποδοσφαιρική Ένωση.Η διάλυση της Τσεχοσλοβακίας και το Βελούδινο διαζύγιο, και στο Ευρωπαϊκό ποδόσφαιρο: Ποδοσφαιρική Ομοσπονδία Τσεχοσλοβακίας (1954–1993). Η Τσεχοσλοβακία διαλύθηκε το 1993 και δημιουργήθηκε η Ποδοσφαιρική Ομοσπονδία Τσεχικής Δημοκρατίας και η Ποδοσφαιρική Ένωση Σλοβακίας με την πρώτη να θεωρείται ως η άμεση διάδοχος της Ποδοσφαιρικής Ομοσπονδίας Τσεχοσλοβακίας. Υπάρχουν διάφορες εθνικές ομάδες στην Ευρώπη που δεν είναι μέλη της ΟΥΕΦΑ. Πολλές από αυτές συνδέονται με την ConIFA. Υπάρχουν δύο ανεξάρτητα ευρωπαϊκά κράτη που έχουν εθνικές ομάδες που δεν συνδέονται με την UEFA ή τη FIFA. Και τα δύο είναι μικροκράτη. Μονακό - Το Πριγκιπάτο, αν και κυρίαρχο κράτος συμμετέχει στους αγώνες της Γαλλικής Ομοσπονδίας Ποδοσφαίρου. Βατικανό - Η Πόλη του Βατικανού (η επίσημα Αγία Έδρα) παρά το γεγονός, ότι είναι κυρίαρχο κράτος, αποτελεί διεθνώς την εξαίρεση των πραγμάτων, δεν αποτελεί και δεν αποτέλεσε ποτέ μέλος, ούτε της FIFA, αλλά ούτε και της UEFA, λόγω του ιερατικού χαρακτήρα της, αλλά και του Παπικού καθεστώτος της. Ηνωμένο Βασίλειο: Οι συστατικές χώρες του Ηνωμένου Βασιλείου ( Αγγλία, Βόρεια Ιρλανδία, Σκωτία και Ουαλία) έχουν όλα ξεχωριστές ομάδες στην ΟΥΕΦΑ. Τα Εξαρτώμενα από το Στέμμα, που τεχνικά δεν είναι μέλη του Ηνωμένου Βασιλείου. έχουν επίσημες ομάδες που δεν συνδέονται με την UEFA ή τη FIFA. Γκέρνσεϊ Νήσος του Μαν - Συμμετέχει στους αγώνες της Αγγλικής Ομοσπονδίας Ποδοσφαίρου. Τζέρσεϊ, του οποίου η αίτηση ένταξης απορρίφθηκε από την UEFA το 2018. Αν και ένα από τα αυτόνομα εδάφη της Δανίας είναι μέλος της ΟΥΕΦΑ ( Νήσοι Φερόες), το άλλο δεν είναι. Γροιλανδία, δεν πληροί τα κριτήρια ένταξης της στην UEFA ή σε άλλες ενώσεις, ενώ σημαντικό ρόλο στην μη ένταξη της Γροιλανδίας, παίζει και το περιβάλλον της χώρας το οποίο είναι αρκτικό και υπάρχουν παγετώνες, ενώ δεν μπορούν να φτιαχτούν γήπεδα, για περιβαλλοντικούς λόγους. Αναμένεται να υποβάλει αίτηση συμμετοχής στην UEFA και τη FIFA στο εγγύς μέλλον. Θα μπορούσε επίσης να συμμετάσχει στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής. Πολλά ευρωπαϊκά κράτη με περιορισμένη αναγνώριση έχουν επίσημες εθνικές ομάδες, αλλά κανένα δεν έχει ληφθεί υπόψη για συμμετοχή στην ΟΥΕΦΑ, διότι δεν πληρούν τις προϋποθέσεις για ένταξη, λόγω της πολιτικής τους κατάστασης: Αμπχαζία (αναγνωρίζεται διεθνώς ως μέρος της Επικράτειας της Γεωργίας - επομένως οι εθνικές ομάδες της περιοχής αυτής, κανονικά θα έπρεπε να συμμετάσχουν νομίμως στην Ποδοσφαιρική Ένωση της Γεωργίας) Εθνική ΤΔΒΚ (αναγνωρίζεται διεθνώς ως μέρος της Επικράτειας της Κύπρου - επομένως οι εθνικές ομάδες της περιοχής αυτής, κανονικά θα έπρεπε να συμμετάσχουν νομίμως στην Ποδοσφαιρική Ένωση της Κύπρου) Νότια Οσσετία (αναγνωρίζεται διεθνώς ως μέρος της Επικράτειας της Γεωργίας - επομένως οι εθνικές ομάδες της περιοχής αυτής, κανονικά θα έπρεπε να συμμετάσχουν νομίμως στην Ποδοσφαιρική Ένωση της Γεωργίας) Υπερδνειστερία (αναγνωρίζεται διεθνώς ως μέρος της Επικράτειας της Μολδαβίας - επομένως οι εθνικές ομάδες της περιοχής αυτής, κανονικά θα έπρεπε να συμμετάσχουν νομίμως στην Ποδοσφαιρική Ένωση της Μολδαβίας) Το λογότυπο της UEFA έχει υποστεί ορισμένες αλλαγές, από την ίδρυση της Ένωσης έως και σήμερα. Ακολουθούν οι εκδοχές του από το 1992, χρονιά κατά την οποία μετονομάστηκε μια σημαντική διοργάνωσή της. Οι διοργανώσεις της ΟΥΕΦΑ γίνονται ετησίως με εξαίρεση τις διεθνείς διοργανώσεις. Διοργανώσεις Ανδρών Σε επίπεδο εθνικών ομάδων Ευρωπαϊκό Πρωτάθλημα Διασυλλογικές Τσάμπιονς Λιγκ Γιουρόπα Λιγκ Γιουρόπα Κόνφερενς Λιγκ Σούπερ ΚαπΔιοργανώσεις Γυναικών Σε επίπεδο εθνικών ομάδων Ευρωπαϊκό Πρωτάθλημα Διασυλλογικές Τσάμπιονς ΛιγκΔιοργανώσεις Τμημάτων Υποδομής Άνδρες Σε επίπεδο εθνικών ομάδων Ευρωπαϊκό Πρωτάθλημα (Κ-21) Ευρωπαϊκό Πρωτάθλημα (Κ-19) Ευρωπαϊκό Πρωτάθλημα (Κ-17) Διασυλλογικές Γιουθ ΛιγκΓυναίκες Ευρωπαϊκό Πρωτάθλημα (Κ-19) Ευρωπαϊκό Πρωτάθλημα (Κ-17)Ποδόσφαιρο σάλας Σε επίπεδο εθνικών ομάδων Πανευρωπαίκό Πρωτάθλημα Διασυλλογικές Τσάμπιονς ΛιγκΠοδόσφαιρο άμμου Πανευρωπαίκό Πρωτάθλημα EL ECA Επίσημη ιστοσελίδα UEFA ranking and coefficients